Μέσα σε εορταστικό κλίμα πραγματοποιήθηκε το πιστοποιημένο σεμινάριο Βασικής υποστήριξης της Ζωής με χρήση αυτόματου εξωτερικού Απινιδωτή BLS , το Σάββατο 16 Δεκεμβρίου 2023 για τους εκπαιδευτικούς σχολείων της Αλεξάνδρειας και Νάουσας, στο σχολικό συγκρότημα ΕΠΑΛ-ΕΚ Βέροιας.

Η εκπαίδευση περιλάμβανε πρακτική άσκηση όλων των θεωρητικών ενοτήτων που παρουσιάστηκαν και οι συμμετέχοντες απέκτησαν πιστοποίηση από το ERC - European Resuscitation Council ERC η οποία αποτελεί ένα ακόμα απαραίτητο εφόδιο για την αντιμετώπιση απειλητικών για τη ζωή περιστατικών.

Την εκπαίδευση υλοποίησε η Εκπαιδευτική Ομάδα της ΕΕΕΠΦ - Ελληνικής Εταιρείας Επείγουσας Προνοσοκομειακής Φροντίδας στη Βέροια με τους ακούραστους εθελοντές εκπαιδευτές της .

Ο Διευθυντής της ΔΔΕ Ημαθίας ,κ. Αλατζόγλου επιβράβευσε τη συμμετοχή των εκπαιδευτικών και τους ενημέρωσε για το εκπαιδευτικό πρόγραμμα πρώτων βοηθειών που υλοποιείται για πρώτη φορά στα σχολεία μας.

Παράλληλα τους μετέφερε τη στήριξή του και τους ευχήθηκε Καλά Χριστούγεννα.